

# סדנת התמחות תשפ"ד - סילבוס

## מהות הסדנה:

הסדנא מהווה מסגרת תומכת למורים המתחילים את שנת עבודתם הראשונה. מסגרת זו מעניקה ליווי לצורך צמיחת המתמחה על ידי טיפוח אישי ומקצועי, תוך כדי התנסות בתהליכי התמודדות עם קשיים, התלבטויות ומציאות חדשה בתפקידו כמורה ובכניסתו לעולם ההוראה.

## מטרות הסדנה:

* טיפוח מסגרת לצמיחה אישית ומקצועית
* יצירת קבוצות תמיכה באמצעות דיון בבעיות משותפות
* פיתוח וליווי תהליכים לטובת השתלבות במערכת החינוך
* פיתוח מיומנויות לצורך התמודדות עם קשיים ודילמות
* טיפוח שייכות להוראה
* תיווך בין הידע התיאורטי למעשי
* השתלבות והכוונה במציאות הבית ספרית

## מבנה הסדנה:

הסדנא מתקיימת באקדמיה למוסיקה ולמחול בירושלים בימי שישי וכוללת 60 שעות עם ציון.

המפגשים מתקיימים על פי לוח הסדנה לאורך כל שנת הלימודים מספטמבר ועד יוני.

## במה הסדנה עוסקת?

הסדנא כוללת הרצאות אורח, שיח עמיתים שיש בו שיתוף בקשיים והצלחות תוך חשיבה משותפת ודיון סביב נושאים מגוונים. ישנו דגש על פיתוח אסטרטגיות לפתרון בעיות, קבלת החלטות, התנסות והסתגלות למציאות חדשה.

תכני הסדנה מתאימים על פי תחום הדעת ובהתאם לתכנים של אגף ההתמחות.

## נושאי הסדנה:

* פתרון בעיות משמעת ונורמות התנהגות בכתה – כלים בתכנון, ארגון וניהול כתה.
* תקשורת בין מורים לתלמידים ובין עמיתים
* השתלבות במערכת החינוך הבית ספרית – המציאות הבית ספרית
* אינטראקציה אל מול החונך, הממונים וצוות ביה"ס
* ארגון וניצול זמן
* התמודדות עם ילדים בעלי צרכים מיוחדים
* מתן וקבלת משוב אפקטיבי, רפלקציה, הערכה מעצבת ומסכמת
* עידוד מוטיבציה פנימית בקרב המורה והתלמיד
* מיקוד מטרתי כמורה

## חובות הקורס:

1. **חובת נוכחות במפגשים:** חובה להגיע בזמן ולצאת רק בסיומה. אישור נוכחות ינתן על ידי חתימה בתחילה ובסיומה של כל סדנה.
2. **השתתפות פעילה**: הצגת אירוע (אחד לפחות) במהלך הסדנה. סעיפים א' ו-ב' (20%)
3. **הגשת מטלות (30%):**

* ניהול יומן רפלקטיבי
* הגשת יומן רפלקטיבי
* השתתפות ב"שוק מערכים" (לפחות פעם אחת)
* שיתוף של סיפור מקרה (לפחות אחד) במהלך השנה
* מוכנות לפרזנטציות
* הגשת מטלות בזמן על פי התוכנית

1. **עבודת גמר (50%):**

הגשת העבודה במלואה:

1. הצגת עבודה מעשית (פרזנטציה)
2. הגשת עבודה כתובה על פי הנחיות לעבודת הגמר
3. שימוש בביבליוגרפיה (סקירת ספרות)
4. הגשת מצגת וסרטון
5. **דמי רישום:** אישור סיום סדנת ההתמחות מותנית בתשלום דמי רישום . תשלום זה הינו חד פעמי. יש לפנות לגזברות האקדמיה על מנת לקבל אישור תשלום ולא יאוחר מנובמבר 2023.